Лангстън Хюс
Аз
почетният гост

Превод от английски: Леда Милева, —

chitanka.info

Знам, аз съм „черният проблем“.

Устройват ми банкети цели,

аз отговарям на въпроси,

родени в мозъците бели.

А те стараят се да вникнат

привидно, но съвсем учтиво

във всичките „защо“ и „как“

на братята ми негри в САЩ

и се учудват как така

заплел се е въпросът наш.

В поредна нощ демократична,

над пресни ягоди с каймак,

един глас чува се едвам:

„Че бял съм, даже ме е срам.“

А раците са много вкусни

и виното блести — елмаз.

Във центъра на тази маса

и разговорите съм аз.

Наистина не е тъй лошо

да си „проблем“ сред полумрака

на ресторант в Парк Авеню[1].

Решението на проблема,

о, то се знае, ще почака.

[1] Централна улица в Ню Йорк. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.